21 ຄົນ ຖືກສັງຫານ ໃນການໂຈມຕີ ບ່ອນໂຄສະນາ ຫາສຽງ ຂອງທ່ານ Assad (ສະ​ໄລ​ດ໌)
ພວກຕໍ່ຕ້ານ ໂຈມຕີບ່ອນການໂຄສະນາຫາສຽງ ຂອງທ່ານ Assad ໃນຊີເຣຍ ສັງຫານ ພົນລະເຮືອນ ແລະທະຫານບ້ານ 21 ຄົນ.
ບັນດານັກເຄຶ່ອນໄຫວ ຊີເຣຍ ກ່າວວ່າ ພວກຕໍ່ຕ້ານລັດ ຖະບານໄດ້ສັງຫານຢ່າງໜ້ອຍ 21 ຄົນຢູ່ບ່ອນໂຄສະນາ ຫາສຽງສະໜັບສະໜູນປະທານາທິບໍດີ Basha al- Assad ທີ່ເມືອງ Daraa ໃນພາກໃຕ້ຂອງຊີເຣຍ ກຸ່ມສີ້ງຊອມສິດທິມະນຸດໃນຊີເຣຍ ກ່າວວ່າ ພວກຕໍ່ຕ້ານ ລັດຖະບານ ໄດ້ຍິງຖະ ຫລົ່ມ ໃສ່ຜາມຜ້າຕັ້ງ ທີ່ເປັນບ່ອນ ເຕົ້າໂຮມຂອງບັນດາຜູ້ສະໜັບສະໜູນ ທ່ານ Assad ໃນ ວັນພະຫັດວານນີ້ ທ່ານ Rami Abd al-Rahman ຈາກກຸ່ມສິ້ງຊອມສິດທິ ມະນຸດໃນຊີເຣຍ ກ່າວຕໍ່ ວີໂອເອ ວ່າ ບັນດາຜູ້ເຄາະຮ້າຍແມ່ນຮວມທັງພົນລະເຮືອນ ແລະທະຫານບ້ານທີ່ສະໜັບສະໜູນ ທ່ານ Assad ທ່ານ Rahman ເວົ້າວ່າ “ຊາວເອັດຄົນໄດ້ເສຍຊີວິດ ຢ່າງໜ້ອຍ 11 ຄົນເປັນພົນລະ ເຮືອນ ນຶ່ງໃນຈຳນວນນີ້ ເປັນເດັກນ້ອຍອາຍຸຕໍ່ກວ່າ 18 ປີ ສ່ວນອີກ 10 ຄົນນັ້ນ 6 ຄົນ ແມ່ນເປັນນັກລົບສະໜັບສະໜູນອຳນາດການປົກຄອງທ່ານ Assad ແລະອີກ 4 ຄົນ ພວກເຮົາບໍ່ຊາບວ່າ ເປັນພົນລະເຮືອນ ຫລືນັກລົບທີ່ ສະໜັບສະໜູນທ່ານ Assad ” ກຸ່ມສີ້ງຊອມສິດທິມະນຸດ ທີ່ມີຫ້ອງການຢູ່ນະຄອນລອນດອນ ດັ່ງກ່າວ ຊຶ່ງກາງ ຕໍ່ຕາ ໜ່າງ ພວກນັກເຄຶ່ອນໄຫວຝ່າຍຄ້ານນັ້ນ ກ່າວວ່າ ປະມານ 30 ຄົນໄດ້ຮັບບາດເຈັບ ສາຫັດ ທ່ານ Raman ກ່າວວ່າ ທ່ານຄາດວ່າ ຈະມີການໂຈມຕີເພີ້ມຂື້ນ ຕໍ່ການໂຄສະນາຫາ ສຽງສະໜັບສະໜູນທ່ານ Assad ໃນຂະນະທີ່ການເລືອກຕັ້ງໃນວັນທີ 3 ເດືອນມິຖຸນາ ຫຍັບໃກ້ເຂົ້າມາ ການໂຄສະນາຫາສຽງ ໄດ້ເລີ້ມຂຶ້ນໃນຕົ້ນເດືອນນີ້ ທ່ານ Assad ຄາດວ່າ ຈະໄດ້ຮັບໄຊຊະນະຢ່າງງ່າຍດາຍ ເປັນສະໄໝທີສາມ ຈາກຜູ້ ທ້າທາຍສອງຄົນທີ່ ທີ່ບໍ່ຄ່ອຍຮູ້ກັນດີ ພວກຕໍ່ຕ້ານໃນຊີເຣຍ ແລະຫລາຍປະເທດຕາເວັນຕົກ ເບິ່ງການເລືອກຕັ້ງນີ້ວ່າ ບໍ່ຖືກ ຕ້ອງຕາມກົດໝາຍ ແລະປະກາດວ່າ ຈະບໍ່ໃຫ້ການນັບຖືຕໍ່ຜົນການເລືອກຕັ້ງດັ່ງ ກ່າວນີ້